**ג'נה ראסל** (באנגלית: **Jenna Russell**; נולדה ב-5 באוקטובר 1967) היא שחקנית וזמרת אנגלייה. היא הופיעה על הבמות בלונדון במחזות זמר ובמחזות דרמה, בין השאר עם הלהקה השייקספירית המלכותית. ראסל שיחקה בתפקיד דוט במחזמר "יום ראשון בפארק עם ג'ורג'" בתיאטראות וסט אנד ובברודוויי. היא הייתה מועמדת לפרס טוני, וב-2006 זכתה בפרס אוליבייה לשחקנית הטובה ביותר במחזמר. עוד הופיעה ראסל בסדרות טלוויזיה כגון הסדרה "Born and Bred".

ב-2016 החלה לגלם את מישל פולר באופרת הסבון "איסטאנדרס".

ביוגרפיה
--------

ראסל נולדה בלונדון וגדלה בעיר דנדי. היא למדה בבית הספר למשחק סילביה יאנג.

ב-1985 הופיעה ראסל בתפקיד כריסטין, חברתו של מתיו, בסדרה הקומית "Home to Roost" של רשת ITV.

הקריירה של ראסל התחילה כשחקנית מחליפה לתפקידים של אפונין ופנטין במחזמר "עלובי החיים", מאוחר יותר גילמה את פנטין. בתחילת הקריירה שלה הופיעה עם הלהקה השייקספירית המלכותית. בין המחזות בהם השתתפה היו "אופרת הקבצנים" בתפקיד לוסי לוקיט באפריל 1992, וכן באפריל 1993 במרכז האמנויות ברביקן. היא שיחקה בהפקה של הלהקה השייקספירית המלכותית של המחזה "Wildest Dreams" מאת אלן אייקבורן שהוצג בברביקן בדצמבר 1993.

מ-1990 עד 1992 שיחקה ראסל בתפקיד ראשי בדמות מגי לומקס בסיטקום "On the Up" של ה-BBC. היא שרה את שיר הנושא בסדרה הקומית "ננס אדום", הקלטה ששימשה את כל העונות של הסדרה במשך 28 שנים.

בינואר 2000 הופיעה במחזה "ביום בהיר אפשר לראות לנצח" בתפקיד דייזי, במרץ 2001 שיחקה במחזה "Hello Again", וביוני 2000 בקונצרט בשם "The Cutting Edge", שלושתם בתיאטרון בריידוול. עוד בתיאטרון הופיעה ראסל במחזה "החברה הגבוהה" בתפקיד טרייסי לויד בתיאטרון שפילד קרוסיבל, גלימה את סאלי הצעירה במחזה "Follies" בתיאטרון שפטסברי ב-1987, שיחקה בתפקיד ברטרנד במחזה "מרטין גר" בתיאטרון הנסיך אדוארד בווסט אנד ב-1998, גילמה את פליסיטי במחזה "Landslide" בווסט יורקשייר פלייהאוס בלידס, והשתתפה במחזה "שלוש אחיות" בתיאטרון רויאל קורט.

היא עזבה את הקאסט של המחזה "Songs for a New World" כדי לגלם את התפקיד של דבורה גילדר בסדרת הטלוויזיה "Born and Bred" מ-2002 עד 2005.

ב-2005 הופיעה ראסל בשני פרקים בסדרת המדע בדיוני "דוקטור הו" בפרק "Bad Wolf" וב-"The Parting of the Ways". עוד באותה שנה שיחקה בתפקיד שרה בראון בהפקה של המחזמר "ברנשים וחתיכות" בווסט אנד לצדם של יואן מקגרגור, נייג'ל הרמן, שרה לנקשייר, ג'יין קרקובסקי ונייג'ל לינדזי. ב-2006 הייתה ראסל מועמדת על הופעתה לפרס אוליבייה לשחקנית הטובה ביותר במחזמר. ב-2006 החליפה ראסל את אנה-ג'יין קייסי בתפקיד דוט / מארי בהפקה המחודשת בלונדון של המחזה "יום ראשון בפארק עם ג'ורג'" מאת סטיבן סונדהיים, עליו זכתה ב-2007 בפרס אוליבייה לשחקנית הטובה ביותר במחזמר.

ב-2006 גילמה ראסל את איימי לצדה של פליסיטי קנדל בהפקה מחודשת של המחזה "עולמה של איימי". ב-2008 שבה וגילמה את דוט בהפקה של "יום ראשון בפארק עם ג'ורג'" בברודוויי. הצגת הבכורה הייתה ב-21 בפברואר 2008, והיא הוצגה עד 28 ביוני 2008 בסטודיו 54. ראסל זכתה על הופעתה בפרס התיאטרון העולמי (אנ'), והייתה מועמדת לפרס דרמה דסק ולפרס טוני לשחקנית הטובה ביותר במחזמר והפסידה לפטי לופון.

ב-2009 הופיעה ראסל בפרק הפתיחה של סדרת הטלוויזיה "Minder" בתפקיד פטרה.

ראסל שיחקה פעמיים במחזמר "אל תוך היער". ב-1998 גילמה את סינדרלה בהפקה של דונמאר ורהאוס, וב-2010 שיחקה בתפקיד אשת האופה בהפקה של התיאטרון הפתוח בריג'נטס פארק.

באוגוסט 2012 חזרה ראסל להופיע בלונדון במחזה "Soho Cinders" שהוצג בתיאטרון סוהו. בהמשך גילמה את מרי במחזמר "Merrily We Roll Along" מאת סטיבן סונדהיים בתיאטרון הרולד פינטר בווסט אנד שבלונדון, ואחר כך ב-Menier Chocolate Factory.

החל מפברואר 2014 הופיעה ראסל בתפקיד פנלופה פניווייז בהפקה הלונדונית של המחזמר "Urinetown: The Musical בתיאטרון סיינט ג'יימס. בספטמבר 2014 גילמה שוב את אותה דמות בתיאטרון אפולו בווסט אנד.

בינואר 2016 כיכבה יחד עם שילה הנקוק בהפקה של המחזה "Grey Gardens" בסאות'ארק פלייהאוס.

בדצמבר 2016 החליפה ראסל את השחקנית סוזן טולי בתפקיד מישל פולר באופרת הסבון של ערוץ BBC One "איסטאנדרס".

### חיים אישיים

ראסל היא בת זוגו של השחקן ריי קולטהרד, ולהם בת אחת.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1983 |  | Nanny | ג'ויס פרקר | סדרת טלוויזיה |
| 1984 |  | Dramarama | אליס ווקר | בפרק "The Purple People Eater" |
| 1985 |  | Sacred Hearts | קייט |  |
| 1985 |  | Home to Roost | כריסטין | בפרק "All You Need Is Love" |
| 1988 |  | The Fear | ויקי | סדרת טלוויזיה (פרק אחד) |
| 1988 |  | Scene | ג'ו | בפרק "QPR Askey Is Dead" |
| 1989 |  | Saracen | טרייסי | בפרק "Robbers" |
| 1990 |  | Missing Persons | ג'אן | סרט טלוויזיה |
| 1990-1992 |  | On the Up | מגי לומקס | סדרת טלוויזיה |
| 1989–1995 |  | The Bill | סוזן דובסון / רוונה מיינט / קלי ביילי |  |
| 1998 |  | Picking up the Pieces | ברנדט וואלאס | סדרת טלוויזיה |
| 2000 |  | Peak Practice | ג'יליאן סאוויל |  |
| 2001 |  | Men Only | לין | סרט טלוויזיה |
| 2005 | דוקטור הו | Doctor Who | מנהלת קומה | בפרק "The Parting of the Ways" ובפרק "Bad Wolf" |
| 2002–2005 |  | Born and Bred | דבורה גילדר | סדרת טלוויזיה |
| 2009 |  | Minder | פטרה בנט | סדרת טלוויזיה |
| 2009 | הולבי סיטי | Holby City | גרייס קולינס | בפרק "To Have and to Hold" |
| 2011 | אל תוך היער | Into the Woods | אשת האופה |  |
| 2012 | גן עדן לנשים | The Paradise | גברת בלנטיין | סדרת טלוויזיה (2 פרקים) |
| 2013 |  | Merrily We Roll Along | מרי פלין |  |
| 2014 | תקראו למיילדת | Call the Midwife | הנזירה מורגן | סדרת טלוויזיה (פרק אחד) |
| 2015 |  | Mortdecai | בלשית |  |
| 2016–2017 | איסטאנדרס | EastEnders | מישל פאולר |  |

קישורים חיצוניים
----------------

ויקישיתוף מדיה וקבצים בנושא **ג'נה ראסל** בוויקישיתוף

* ג'נה ראסל, במסד הנתונים הקולנועיים IMDb (באנגלית)
* ג'נה ראסל, באתר MusicBrainz (באנגלית)
* ג'נה ראסל במסד הנתונים IBDB (באנגלית)
* ריאיון עם ג'נה ראסל, 21 בפברואר 2008

הערות שוליים
------------

1. ↑  "On the Up listing" Internet Movie Database listing, retrieved August 22, 2010
2. ↑  "'Follies", 1987 listing" sondheimguide.com, retrieved August 23, 2010
3. ↑  "Born and Bred listing" Internet Movie Database listing, retrieved August 22, 2010
4. ↑  Fisher, Philip."Review" britishtheatreguide.info, retrieved August 22, 2010
5. ↑  "Olivier Winners 2006"
6. ↑  "Olivier Winners 2007"
7. ↑  "Jenna Russell: Centre stage"*The Independent*,9 November 2006
8. ↑  'Amy's View' listing thisistheatre.com, retrieved August 22, 2010
9. ↑  Stanbury, Kate."Jenna Russell reprises Urinetown role" officiallondontheatre.co.uk, July 2014
10. ↑  Dunn, Carrie."BWW Interviews: 'Into The Woods' Jenna Russell" westend.broadwayworld.com, July 20, 2010

| פרס אוליבייה לשחקנית הטובה ביותר במחזמר |
| --- |
| 

|  |
| --- |
| וירג'יניה מק'קנה (1979) • ג'מה קרייבן (1980) • קרלין גלין (1981) • ג'וליה מקנזי (1982) • ברברה דיקסון (1983) • נטליה מקרובה (1984) • פטי לופון (1985) • לזלימקי (1986) • ניקולה מקאוליף (1987) • פטרישה ראוטלדג' (1988) • ליאה סלונגה (1989/1990) • אימלדה סטונטון (1991) • וילהלמניה פרננדז (1992) • ג'ואנה רידינג (1993) • ג'וליה מקנזי (1994) • רותי הנשל (1995) • ג'ודי דנץ' (1996) • מריה פרידמן (1997) • אוטה למפר (1998) • סופי תומפסון (1999) • ברברה דיקסון (2000) • סמנתה ספירו (2001) • מרטין מק'קוצ'ון (2002) • ג'ואנה רידינג (2003) • מריה פרידמן (2004) • לורה מישל קלי (2005) • ג'יין קרקובסקי (2006) • ג'נה ראסל (2007) • לין ג'ינס (2008) • אלנה רוג'ר (2009) • סמנתה ספירו (2010) • שרידן סמית' (2011) • קלאו דמטריו, קרי אינגרם, סופיה קיילי, ואלינור וורתינגטון קוקס (2012) • אימלדה סטונטון (2013) • Zrinka Cvitešić ‏(2014) • קייטי ברייבן (2015) • אימלדה סטונטון (2016) • אמבר ריילי (2017) • שירלי הנדרסון (2018) • שרון ד. קלארק (2019) • מרים-טיק לי (2020) |

 |


|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4465 3821
* LCCN: no2006133530
* MusicBrainz: 621bf343-2dd1-40f8-bfdf-0fb70e361600
* VIAF: 66238006
* WorldCat: lccn-no2006133530

 |